Diari Oficial de la Generalitat Valenciana


Sumari del DOGV 8738, del 12-02-2020 (2020/1148)

RESOLUCIÓ de 6 de febrer de 2020, de la directora gerent del Consorci Hospital General Universitari de València (CHGUV), per la qual es convoca una borsa d'ocupació temporal de diverses categories (BET/01/20).
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8738

Data del DOGV
:   12-02-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/1148


Data del document
:   06-02-2020

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * concurs administratiu

RESOLUCIÓ de 6 de febrer de 2020, de la directora gerent del Consorci Hospital General Universitari de València (CHGUV), per la qual es convoca una borsa d'ocupació temporal de diverses categories (BET/01/20). [2020/1148]  
Mitjançant la Resolució de 15 de juny de 2016, del director gerent del CHGUV, publicada en el DOGV 7811, de data 22.06.2016, es van aprovar les normes reguladores per a la contractació de duració determinada i la millora d'ocupació. En l'article 10 d'aquestes normes s'estableix que, en totes les categories en les quals el Consorci convoque oferta d'ocupació pública, s'han de constituir borses d'ocupació temporal, i es consideraran persones interessades d'ofici totes aquelles que hagen participat en l'últim procés selectiu de la categoria professional corresponent. Seguidament s'assenyala que el nombre de participants que han de conformar aquestes bosses, l'ha de determinar la Comissió de Seguiment de la Contractació.  
D'acord amb el que s'ha exposat, la Comissió de Seguiment de la Contractació, en la reunió celebrada el passat dia 4 de febrer del corrent, va acordar que poden formar part de les borses d'ocupació temporal de les categories d'infermer/a, tècnic/a especialista en cures auxiliars d'infermeria, tècnic/a especialista en laboratori, tècnic/a especialista en radiodiagnòstic, tècnic/a especialista en anatomia patològica, fisioterapeuta, infermer/a especialista en infermeria obstetricoginecològica (llevador/a) i zelador/a, totes aquelles persones que han participat en el procés selectiu de la categoria respectiva, és a dir, les persones que han realitzat l'exercici de la fase d'oposició (torn lliure) de la categoria corresponent.  
De conformitat amb tot això, i amb el que es disposa en la normativa reguladora del procediment i en ús de les atribucions conferides en l'apartat segon, punt 10, de l'Acord del 12 de desembre de 2003, del Consell de Govern i del President del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del Consorci Hospital General Universitari de València, resolc:  
  
Article 1. Convocatòria  
Realitzar la present convocatòria que té per objecte la constitució de borses d'ocupació temporal de les categories següents categories:  
- Infermer/a (codi 1).  
- Tècnic/a especialista en cures auxiliars d'infermeria (codi 2).  
  
- Tècnic/a especialista en laboratori (codi 3).  
- Tècnic/a especialista en radiodiagnòstic (codi 4).  
- Tècnic/a especialista en anatomia patològica (codi 5).  
- Fisioterapeuta (codi 6).  
- Infermer/a especialista en infermeria obstetricoginecològica (codi 7).  
- Zelador/a (codi 8).  
  
Article 2. Relació definitiva  
La relació definitiva dels aspirants que puguen integrar cadascuna de les bosses que es convoquen estarà formada per totes les persones que es troben incloses de la relació de persones aspirants presentades a l'exercici de la fase d'oposició (torn lliure) de la respectiva categoria, relació que està publicada al tauler d'anuncis de la Direcció de Recursos i en la pàgina web del CHGUV, en els enllaços que a continuació s'assenyalen per a cada categoria:  
  
Infermer/a  
http://chguv.san.gva.es/documents/10606/1158968/TURNO+LIBRE+PUNTUACIONES+EJERC.+FASE+OPOSICION+ALFABETICODefinitivo.pdf/09b0737f-789d-48c8-8500-4998ce5ea0c9 (relació alfabètica per ordre alfabètic).  
http://chguv.san.gva.es/documents/10407/1158968/TURNO+LIBRE+PUNTUACIONES+EJERC.+FASE+OPOSICION+PUNTUACIONDefinitivo.pdf/50726da1-1be0-4c2a-9e7e-3f83c9eb8290 (relació alfabètica per ordre de puntuació).  
  
Tècnic/a especialista en cures auxiliars d'infermeria.  
http://chguv.san.gva.es/documents/10279/1158983/Puntuaciones+definitivas+Aux.+Enf\_Libre\_alfab%C3%A9tico.pdf/fd6ae58e-f6ae-4fc1-a732-625fbef86eeb (relació alfabètica per ordre alfabètic).  
http://chguv.san.gva.es/documents/10218/1158983/Puntuaciones+definitivas+Aux.+Enf\_Libre\_puntuaci%C3%B3n.pdf/9ae9e735-8144-475e-adae-2e23228f71e2 (relació alfabètica per ordre de puntuació).  
  
Tècnic/a especialista en laboratori.  
http://chguv.san.gva.es/documents/10865/1177882/Puntuaciones+TEL\_Turno+Libre\_Alfab%C3%A9tico.definitivo.pdf/f1907ee0-f8fe-4202-9288-8e60c34b31b1 (relació alfabètica per ordre alfabètic).  
http://chguv.san.gva.es/documents/10193/1177882/Puntuaciones+TEL\_Turno+Libre\_Puntuaci%C3%B3n.definitivo.pdf/44ecdea1-0e5a-4573-a89c-97226f690aac (relació alfabètica per ordre de puntuació).  
  
Tècnic/a especialista en radiodiagnòstic.  
http://chguv.san.gva.es/documents/10343/1177846/Puntuaciones+TER\_Turno+Libre\_Alfab%C3%A9tico.definitivo.pdf/c380d0b0-7ae9-4cd7-8428-8cc9a1241b3c (relació alfabètica per ordre alfabètic).  
http://chguv.san.gva.es/documents/10324/1177846/Puntuaciones+TER\_Turno+Libre\_Puntuaci%C3%B3n.definitivo.pdf/885fc78d-845a-494b-ac84-a9790a651240 (relació alfabètica per ordre de puntuació).  
  
Tècnic/a especialista en anatomia patològica.  
http://chguv.san.gva.es/documents/10936/1162536/Puntuaciones+TEAP\_Turno+Libre\_Alfab%C3%A9tico.definitivo.pdf/8b7f5e98-a77c-40a4-8561-8de767e9a507 (relació alfabètica per ordre alfabètic).  
http://chguv.san.gva.es/documents/10463/1162536/Puntuaciones+TEAP\_Turno+Libre\_Puntuaci%C3%B3n.definitivo.pdf/438d79dd-ca78-47ff-9fad-0caefc3fffef (relació alfabètica per ordre de puntuació).  
  
Fisioterapeuta.  
http://chguv.san.gva.es/documents/10877/1162075/Puntuaciones+Fisioterapeuta\_DEFINITIVA\_Turno+libre\_Orden+Alfab%C3%A9tico.pdf/555a6d85-4255-44fd-9bb7-93e34833304d (relació alfabètica per ordre alfabètic).  
http://chguv.san.gva.es/documents/10975/1162075/Puntuaciones+Fisioterapeuta\_DEFINITIVA\_Turno+libre\_Orden+Puntuaci%C3%B3n.pdf/d1d41bdd-98f3-4b8b-af22-d07533184f46 (relació alfabètica per ordre de puntuació).  
  
Infermer/a especialista en infermeria obstetricoginecològica (llevador/a).  
http://chguv.san.gva.es/documents/10405/1205248/Puntuaciones+Matrona\_Libre\_Orden+Alfab%C3%A9tico.pdf/3fd58b55-2172-4228-95b5-eb26488731c4 (relació alfabètica per ordre alfabètic).  
http://chguv.san.gva.es/documents/10708/1205248/Puntuaciones+Matrona\_Libre\_Orden+Puntuaci%C3%B3n.pdf/479b3896-8cc2-4f45-aa18-ee9c755b0d76 (relació alfabètica per ordre de puntuació).  
  
Zelador/a.  
http://chguv.san.gva.es/documents/10806/1180452/Puntuaciones+definitivas+Celador\_Orden+alfab%C3%A9tico.pdf/72dc8684-7453-4e75-adb3-68c5d9d8b7fc (relació alfabètica per ordre alfabètic).  
http://chguv.san.gva.es/documents/10229/1180452/Puntuaciones+definitivas+Celador\_Orden+puntuaci%C3%B3n.pdf/42c0b01f-986e-4d08-aaa9-1ce1fb870739 (relació alfabètica per ordre de puntuació).  
http://chguv.san.gva.es/documents/10418/1180452/Acuerdo+correcci%C3%B3n+errores\_Celador.pdf/b7480649-9315-4631-8566-4ac293853654 (relació alfabètica per ordre de puntuació).  
  
Les persones incloses en aquestes relacions hauran de presentar una sol·licitud per a formar part de la borsa d'ocupació temporal de la categoria corresponent, seguint el que es disposa en l'article 4 de la present resolució.  
La relació final de persones que conformaran cadascuna de les borses d'ocupació temporal convocades estarà formada per les que persones que, dins del termini i en la forma escaient, hagen presentat sol·licitud per a formar part d'aquestes, ordenada tenint en compte les puntuacions que resulten de l'aplicació del barem de mèrits.  
Article 3. Requisits  
Les persones incloses en la relació definitiva han de complir, a més, els següents requisits:  
a) Estar en possessió de la titulació acadèmica exigida per a accedir a la plaça o categoria professional de la corresponent borsa i, en el seu cas, de l'especialitat.  
b) Posseir l'aptitud psicofísica i funcional necessària per a l'acompliment de les funcions pròpies de la plaça i categoria a la qual s'opta.  
c) No haver sigut separat/ada mitjançant expedient disciplinari del servei de qualsevol administració pública o servei de salut, ni trobar-se inhabilitat/a per a l'exercici de les funcions públiques, ni en el seu cas per a l'exercici de la corresponent professió.  
d) Complir els altres requisits i les obligacions establides en l'article 3 de les normes reguladores del procediment.  
Els requisits han de complir-se l'últim dia de termini de presentació de sol·licituds i mantenir-se durant tot el temps de permanència en la bossa corresponent.  
  
Article 4. Sol·licituds, termini i documentació necessària  
Les sol·licituds, conformement amb el model que es troba disponible en la pàgina web del CHGUV, han d'aportar-se juntament amb la documentació (original o fotocòpia degudament compulsada per anvers i revers), acreditativa dels mèrits que es pretenguen fer valer, de conformitat amb el barem establit en la base 11.1 de les normes reguladores del procediment, a excepció dels resultats obtinguts en les proves selectives (apartat 11.1.B) del barem de mèrits i de l'experiència professional en el CHGUV que seran acreditats i valorats d'ofici.  
  
La sol·licitud d'inscripció ha d'incorporar les següents declaracions responsables de la persona sol·licitant:  
a) Declaració en la qual manifesta sota la seua responsabilitat que totes les dades recollides en la sol·licitud són verídiques, que compleix els requisits que estableix l'article 3 de la present convocatòria i que es troba en possessió de la documentació que així ho acredita, i que queda a la disposició del CHGUV per al lliurament, comprovació, control i inspecció quan s'estime oportú, en els termes de l'article 69.1 de la Llei 39/2015, d'1 d'octubre, del procediment administratiu comú de les administracions públiques.  
b) El consentiment de la persona inscrita al tractament de les seues dades de caràcter personal que siguen necessàries per a la tramitació del procés, d'acord amb la normativa vigent.  
En tot cas, el personal que integre la bossa ha d'acreditar que compleix els requisits necessaris per a l'acompliment del lloc abans de la formalització del corresponent contracte.  
La comissió corresponent ha de valorar la documentació acreditada com cal i aportada dins del termini i en la forma escaient, i pot requerir, en cada moment del procediment, qualsevol aclariment sobre aquesta. Quan el requeriment no siga atés, no podrà ser valorat el mèrit corresponent. En tot cas l'anotació de dades falses pot ser motiu de no inclusió o exclusió, si escau, en les llistes d'ocupació temporal, sense perjudici de les mesures legals que corresponguen.  
El termini de presentació de sol·licituds és d'un mes, a comptar des de l'endemà de la publicació de la present resolució en el DOGV, i acaba el mateix dia del mes següent a aquell en què s'haja publicat. Si fora inhàbil, el termini finalitzaria el següent dia hàbil.  
Les sol·licituds emplenades i la seua documentació adjunta s'han de presentar preferentment en el Registre General del CHGUV (horari de 9.00 a 14.00, de dilluns a divendres) o, en defecte d'això, a través de qualssevol de les formes possibles de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
En cas d'optar-se per la presentació de la sol·licitud a través de les oficines de Correus, haurà d'observar-se la forma determinada en l'article 31 del Reial decret 1.829/1999, de 3 de desembre, pel qual s'aprova el reglament que regula la prestació de serveis postals. De manera que les sol·licituds s'han de presentar en sobre obert, i ha de constar en la capçalera dels documents, amb claredat, el nom de l'oficina, així com el lloc, la data, l'hora i el minut de la seua admissió, ja que, en cas de no fer-ho així la seua data d'entrada seria la que conste en el Registre General del CHGUV. Els sobres han de dirigir-se a la següent adreça postal: Consorci Hospital General Universitari de València, av. Tres Creus, 2, CP 46739 València.  
Article 5. Procediment  
Després d'haver acabat el termini de presentació de sol·licituds, les comissions de valoració hauran d'avaluar els mèrits acreditats d'acord amb el barem aplicable i seguidament hauran de publicar la relació provisional, ordenada per puntuació. Aquesta relació s'ha de publicar en el tauler d'anuncis i en la web corporativa per un termini de deu dies hàbils, a fi que els aspirants, si escau, presenten en aquest termini les al·legacions que consideren oportunes.  
Després d'haver acabat el termini de presentació d'al·legacions i, si escau, de resoldre-les, les comissions de valoració han de publicar en els mateixos mitjans la relació definitiva, que ha de ser remesa com a proposta a l'òrgan competent per a la constitució de la bossa corresponent.  
  
Article 6. Barem  
S'hi aplica el barem establit en l'article 11.1 de les normes reguladores del procediment.  
Els empats en les puntuacions finals s'han de resoldre a favor de l'aspirant amb major puntuació en l'apartat B del barem de mèrits (resultat obtingut en les proves selectives). En cas de persistir l'empat es resoldria per ordre alfabètic dels cognoms, seguint la lletra utilitzada en l'última oferta d'ocupació pública del CHGUV.  
  
La comissió només podrà tindre en compte aquells mèrits obtinguts fins al dia de la publicació de la present resolució en el DOGV.  
  
  
Article 7. Comissió de valoració  
La valoració dels mèrits, l'han de fer les comissions designades amb aquesta finalitat en les borses d'ocupació temporal de cadascuna de les categories convocades, de conformitat amb el que es disposa en l'article 14 de les normes reguladores.  
  
Article 8. Normativa aplicable  
La present convocatòria i les borses que en resulten es regeixen per la Resolució de 15 de juny de 2016, del director gerent del CHGUV, d'aprovació de les normes reguladores per a la contractació de duració determinada i la millora d'ocupació. Tot això sense perjudici de les restants normes jurídiques que puguen aplicar-s'hi.  
  
Article 9. Règim jurídic  
La relació laboral que es formalitze, en el seu cas, s'ha de regir per les clàusules del contracte de treball, pel que es disposa en el Conveni col·lectiu del personal laboral del CHGUV, per l'Estatut dels Treballadors i per les altres normes aplicables.  
  
Article 10. Recursos  
Contra la present resolució, que no esgota la via administrativa, podrà interposar-se un recurs d'alçada davant de la Presidència del CHGUV, dins del termini d'un mes des de l'endemà de la publicació, sense perjudici de la interposició de qualsevol altre recurs que es considere procedent, de conformitat amb el que es disposa en els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Després d'haver transcorregut l'esmentat termini sense que s'haja interposat cap recurs, aquesta resolució serà ferma amb caràcter general.  
  
València, 6 de febrer de 2020.- La directora gerent del Consorci Hospital General Universitari de València: Inmaculada Renart López.